Kakia macan

Kakia macan (Galeocerdo cuvier) inggih punika spésiés kakia tanah, lan wantah asiki anggota sane kantun wenten saking genus Galeocerdo lan kulawarga Galeocerdonidae. Punika wantah predator apex sane ageng, antuk istri sane prasida ngamolihang panjangnyane langkungan saking . Populasi kapanggihin ring makudang-kudang toya tropis miwah beriklim sedang, utaminnyané ring sawewidangan Pasifik tengah. Wastannyane mawit saking garis-garis peteng ring sor awaknyane, sane mirib pola macan, nanging pudar rikala kakia punika dewasa.

Kakia macan puniki wantah buron sane nyepi, akéhan buron sane maboros wengi. Puniki kasub santukan madué spektrum ajeng-ajengan sané pinih jimbar saking makasami kakia, antuk makudang-kudang mangsa sané ngranjing kerang, ulam, asu segara, kedis, cumi, penyu, Hydrophinae, yadiastun kakia sané alitan. Punika taler madué réputasi dados "pangamah luu", ngajeng makudang-kudang barang sane nenten dados kaajeng, sane kakaryanin olih manusa sane kantun ring basangnyane. Kakia macan wantah madué asiki predator alami sané sampun kacatet, inggih punika orca. Puniki kabaos spésiés sane nampek terancam santukan képés lan mancing olih manusa.

Kakia macan puniki kaping kalih ring putih ageng ring serangan fatal sane kacatet majeng ring manusa, nanging peristiwa puniki kantun sanget langka.

 Pustaka